Rikunarita-ORG/Wikinium huggingface dataset:
# 黃興

黃興
**黃興**，本名**軫**，字**廑午**，號**杞園**，又號**克強**，清湖南善化人也，同治十三年生。父筱村，教館為業。

幼，入長沙城南書院，光緒二十四年，因湖廣總督張之洞薦，入武昌兩湖書院。二十八年，赴日留學，入東京弘文書院速成師範科，與同志某等立湖南編譯社、刊《湖南遊學譯編》，推介格致西學。

二十九年三月，俄軍滯東北不歸，興集留日學生二百餘，立「拒俄義勇隊」討之。旋歸國，任教于長沙明德、修業等學堂，暗畫反清。九月十六，會陳天華、宋教仁、張繼、劉揆一、章行嚴等建華興會，號曰：「驅逐韃虜，復興中華」。眾舉為會長，籌於慈禧太后七十歲生辰日舉事，事洩，遂亡日本，於東京力贊孫文籌組同盟會。

三十一年七月，同盟會立，授庶務，位僅次文。後事新員甄選，五年間，於欽州、防城、廣州等屢舉義旗。宣統三年三月廿九，興率敢死隊百餘人猛攻兩廣總督衙，史稱黃花崗起義。是役，興身先士卒，右掌失兩指，事複敗，避香港療傷。

及武昌事遂，後半月，之武漢，授革命軍戰時總司令，率眾與清軍戰於漢陽二十日有餘。冬，繼克寧、滬、蘇、杭。宋教仁、陳其美等會眾議決，延孫文歸國主事，並舉興為「暫定大元帥」，主南北議和。興力辭，乃舉黎元洪，興襄之。

民國元年，南京臨時政府立，除陸軍總長兼參謀總長。未幾，袁氏當國，國府北遷，興留守南京，整飭南軍。因軍餉無著，軍隊嘩變，乃力裁之，亦自裁留守府，退居上海。八月，合同盟會與統一共和黨等為國民黨，眾舉為理事。十二月，袁授之漢川鐵路督辦。

二年三月，宋教仁遇刺，眾皆以為袁氏陰劃。孫文欲速伐之，興說以南方諸省軍弱，恐事無果，或可付有司議處云云。文弗納，遂於七月興師，興遂於寧挾都督程德全割江蘇自立，以應於文。眾舉為江蘇討袁軍總司令，是為二次革命。未幾，事敗，文、興等再亡日本。文咎以党眾無紀，弗聽號令，而興猶劇。乃於次年改國民黨為中華革命黨，約以投党時須歃誓忠於黨魁，興以其類幫會，非民主所為，遂分道。夏，離日旅美。時袁氏復辟，興於美僑中宣揚反袁，籌措軍餉，貲給復國。

五年，袁卒。興歸滬，殊料積勞成疾，胃病日甚，十月三十一日卒於上海，年四十三歲。孫文聞之，悲痛欲絕，獨署訃聞，親舉喪禮。

六年四月十五日，國民政府以國葬禮葬諸長沙嶽麓山雲麓峰下。蔡鍔輓曰：「以勇健開國，而寧靜持身，貫徹實行，是能創作一生者；曾送我海上，忽哭君天涯，驚起揮淚，難為臥病九州人。」

興一生事尊孫文甚矣，反孫者多膺興望，數欲舉之以代文，興雖與文亦屢有歧見，然俱嚴辭拒之，曰：「領袖惟有孫中山，其他不知也！」 袁世凱亦贊曰：「孫氏志氣高尚，見解亦超卓，但非實行家，徒居發起人之列而已。黃氏性質直，果於行事，然不免膽小識短，易受小人之欺。」

興雖以勇武名世，世稱「八指將軍」，然文學、政治亦精，後人緝有《黃興集》。夫人廖氏淡如。繼配徐宗漢，亦同盟會眾。子五，曰一歐、一中、一寰，廖氏所出；一美、一球，徐氏所出。女三，曰振華、德華、文華。孫偉民。兒孫多有所成焉。
# 徐錫麟

徐錫麟就義前影
**徐錫麟**，字**伯蓀**，別號**光漢子**，清浙江紹興人也。同治十二年农历十月二十八日生。

光緒三十年，與光復會。翌年，與陶成章於紹興創大通學堂，私群同志，會謀反清。

三十二年冬，錫麟藉鄉紳許仲卿貲納捐，得道員銜。是時，清廷議行新政，欲興警察。適王之春舉薦錫麟才，錫麟有表叔俞廉三，恩銘素執門生禮待之，遂委以會辦警務，授陸軍小學堂會辦，未幾，改巡警學堂會辦。

錫麟遂藉學堂宣揚革命，集黨謀劃，志在謀綰軍隊，並私繪地圖，便起事。事不密，學堂出納顧松窺之，以告恩銘。恩銘弗信，曰：「徐大言耳，非革命也。」

三十三年，黨人葉仰高被捕，不堪酷刑，洩黨人名表，幸多化名，「光漢子」赫然在列，恩銘不省，猶囑錫麟按表緝之，事遂急。

五月廿六，巡警學生卒業，恩銘詣校試驗，錫麟遂率眾舉事，乘間鎗擊恩銘，重創之。知縣陸永頤傾身翼，先斃。錫麟令顧松閉校門，不從，亦斃之。從者負恩銘還署，傷重遂卒。然倉促發難，未幾錫麟被擒獲。次晨剖腹剜心而死，年三十五。

初，錫麟離浙赴皖，即語同志秋瑾等曰：「法蘭西革命，凡八十年乃成，其間流血何其多也。今吾國革命發軔，亦當不惜流血。余之赴皖也，已作必死之心。諸君切以大局為念，萬勿退懼。」

妻王氏振漢，子學文。孫女乃錦，適蔣孝文。
# 黎元洪

| 黎元洪 |
| --- |
|  |
| **名諱** | **黎元洪** |
| **生卒** | 清同治三年至民國十七年 |
| **在位** | 民國五年六月六日至六年七月十四日 民國十一年六月十二日至十二年六月十四日 （大總統） |
| **政權** | 中華民國 |
| **陵墓** | 武漢 |
| **先君** | 袁世凱 |
| **嗣君** | 馮國璋 曹錕 |

**黎元洪**，字**宋卿**，湖北黃陂人。生於清同治三年十月十九日。

## 生平

宣統三年十月，武昌軍變起，軍民擁新軍協統領官元洪稱都督，置軍政府，嗣是行省各擁兵據地號獨立。明年，民國立於南京，革命黨人舉孫文為大總統，元洪為副總統。及袁世凱柄國，元洪復以副總統、參謀總長領湖北都督。三年，入朝充參政院長。四年十二月，世凱僭帝號，詔封元洪為武義親王，固讓不受。

五年六月，世凱卒，元洪乃以副總統即位，特命陸軍總長段祺瑞為國務總理。十一月，國會即開，舉江蘇督軍馮國璋為副總統。六年，罷祺瑞，各省皆有所謀。六月，長江巡閱使張勳提兵北上，抵京，旋復辟。七月，元洪避日本使館，祺瑞既往馬廠誓師，傳檄討勳。七月十二日，勳潰，遁走荷蘭使館。祺瑞復拜相，而元洪稱病去，歸寓津自隱，遂以國璋代總統矣。家居五年，祺瑞、國璋、徐世昌相繼謝政。十一年，直魯豫巡閱使曹錕、副使吳佩孚等屢請元洪復起。六月，元洪入京，乃重祚，而軍國事悉決之於錕等。先是，元洪立，詔天下廢督裁兵。時督軍跨州連郡者，不可勝數，直督曹錕兵最眾，由是益怒焉。明年六月，錕陰使陸軍檢閱使馮玉祥、直隸省長王承斌兵犯總統。元洪旋脫歸天津，遂去位。民國十七年六月，元洪疾篤，馳電曰議和、濟案、開議、善後等十款。三日卒於津，年六十三。國民政府優恤之，予祭葬。

## 考據
# 賀龍

**賀龍**者，中華人民共和國元帥也。湖南省張家界人，公幼時家貧四壁，父兄及鄉中少年多以嘯聚山林為業，及公年長，亦入綠林。公於山寨，功業甚多，遂自立一派，率嘍羅持菜刀兩副，劫得縣鹽局快槍數只，名聲大振，遠近好漢皆聞聲入夥焉。時袁世凱欲廢民國而稱帝，滇督軍蔡鍔起而叛之，南方省份多附蔡焉，公亦由官府招安，討袁護法，征戰武陵，初任澧州鎮守吏，及至孫文行“聯俄聯共”之新政，公率部從之，任第九軍第一師師長，厲行北伐，所向披靡。十六年，蔣中正背盟捕殺共產黨眾，適公官至第二十軍軍長，公斷與朱德、周恩來共舉大義於贛，史稱南昌起義是也，朱、周所倚之兵眾，唯公與葉挺之屬耳。事敗，公率數親兵避走雲夢北澤，於洪湖重聚義士，創紅二軍團及湘鄂西根據地，功敗垂成，再退入鄉梓武陵山中，休養生息，二十五年，與肖克、王震合而成紅二方面軍，所部萬數千眾率由公統之。隨王師西行，經黔、滇、蜀，終抵隴西與王師會，時毛澤東及張國濤各領殘部已抵隴西，屬下俱不足原數十之二三，唯公所部，仍留有萬數眾，帝大喜而勉公。

二十六年，倭賊犯我。王師遂受前朝號令，共赴國難。前朝授公為統軍領兵於前，公護主於秦北，屬下王震率三五九旅赴南泥灣屯田，及左右得衣食無憂矣。

三十四年，倭賊降伏。國共兵火再起，時人心向背，皆利於我朝，公亦領十八兵團，越秦嶺，掃蕩胡宗南部，胡部望風而逃，公追至蜀郡，收降裴昌會兵馬數万，合而殲胡部，時毛澤東居北京，昭告天下，改朝換代，封公為西南軍區總督，轄蜀、滇、黔之兵馬，二年，公受命徵西藏，由平蕃伯張國華領十八軍，渡金沙、越雪山，進拉薩，吐蕃得以歸王化。

一九五二年,毛澤東召公入京,授體育大臣,一九五五年,授元帥銜,一九五九年,彭德懷廬山事發,公乃主軍機處日常，持虎符，出入免跪拜，軍機大事，僅次於林彪矣。 一九六九年，公亡於獄中，一世梟雄，毀於蒙冤矣。

 中華人民共和國元帥

 朱 德  彭德懷  林 彪  劉伯承  賀 龍  陳 毅  羅榮桓  徐向前  聶榮臻  葉劍英
# 周恩來

| 周恩來 |
| --- |
| 生 | 大鸞 西元一八九八年三月五日 中國 江蘇淮安 |
| 歿 |
西元一九七六年一月八日 中國 北京 |
| 國 |
中國 |
| 本貫 |
江蘇紹興 |
| 職位 |
中國國務院總理 外交部長 全國政協主席 中共中央政治局委員 |
| 配偶 |
鄧穎超 |
| 子女 |
養子李鵬等 養女孫維世等 |

**周恩來**，字**翔宇**，小字**大鸞**，江蘇紹興人。清光緒廿四年三月五日，誕於淮安。恩來少孤，從伯父徙寓奉天，民國立，登天津南開大學。厥後求學於日本、法、英、德諸國。及赴歐，恩來乃浸慕共產意理。民國十年，恩來偕其同志置旅法共產主義小組於巴黎。十三年，還，抵廣州。六月，國民黨魁首孫文創設黃埔軍校，授蔣中正為校長；八月，以恩來有文武才擢政治部主任。初，國共接晤欲北伐，然孫文卒，彼此意理黨爭勢滋甚，浸不協。十六年四月，中正潛召股肱集議於上海，至十二日，始定計清黨，飭各省嚴緝中共，剿攘其黨無算，國共釁遂啟。既而變作，恩來益謀自立，偕朱德、賀龍等奔江西舉事，募兵擊國府。累遷中共蘇區中央局書記、工農紅軍總政委及中革軍委副主席。廿三年，恩來與博古、李德同充軍事三人團。及敗走遵義，恩來獲咎，毛澤東代其督辦軍務，恩來因釋兵柄焉。中日戰釁起，國共媾和，中共以恩來為代表調駐陪都，協理合兵抗戰機宜。會日本請降，恩來尋攜澤東蒞陪都，詣中正輩，並晤民盟諸黨籌議立憲。卅四年十月，與外長王世杰訂停戰紀要。未幾，從國府還南京，授軍事調處委員。逾年，國共協商因制憲事輒齟齬，復構釁，恩來遂歸延安，猶選充中共中央書記處。及新當局立，置政務院，恩來以書記處書記授政務院總理，兼管外交部事。一九五四年九月，轉國務院總理；十二月，兼任全國政協主席。一九五六年九月，改中共政治局常委，擢中央委員會副主席。當是時，澤東專柄萬機，海內肅反、躍進、文革風潮屢動，民多騷然。恩來依違之，補救其間，而大政皆希澤東指無舛命，自是獨相凡廿六年。一九七五年初，寢疾，澤東命副總理鄧小平代恩來視事。明年一月，恩來疾篤；八日，卒於第三〇五醫院，時年七十七。十五日，既殯，北京軍民大慟，咸親臨致奠，送恩來柩至長安街。

## 親眷

恩來伉儷及其養女維世像
恩來娶婦鄧氏，無嗣。

| 養子 | 名諱 | 義母 | 配偶 |
| --- | --- | --- | --- |
| 一 | 周保章 | 鄧穎超 |  |
| 二 | 王戌 | 鄧穎超 |  |
| 三 | 李鵬 | 鄧穎超 | 朱琳 |
| 四 | 常懷 | 鄧穎超 |  |

| 養女 | 名諱 | 義母 | 配偶 |
| --- | --- | --- | --- |
| 一 | 周保莊 | 鄧穎超 |  |
| 二 | 孫維世 | 鄧穎超 | 金山 |
| 三 | 常媛 | 鄧穎超 |  |

## 考據
# 毛澤東

| 毛澤東 |
| --- |
| 檔案:Mao Zedong in 1959 (cropped).jpg |
| 生 |
光緒十九年十一月十九日 韶山 |
| 歿 |
一九七六年九月九日 北京市 |
| 繼任 |
華國鋒 |
| 政黨 |
中國共產黨 |
| 敵手 |
蔣中正 |
| 簽名 |
|  |

**毛澤東**，字**潤之**，又作**潤芝**，湖南湘潭人也。清光緒十九年十一月十九日生於韶山。其父貽昌，母文氏皆力農。

少聰睿，其師奇之。然厭舊學，好小說，《三國》、《水滸》皆熟稔於胸。當是時，綱維崩朽，國人思變，西學之風漫衍村野，毛亦多受浸染。及長，就學長沙師範，嘗與同好遊橘子洲，作詞曰：「問蒼茫大地，誰主沉浮。」及長，學日精，志愈奇，時人戲稱「毛奇」。

復於長沙創新民學會，傳檄楚地，意在新民革敝，重整社稷。後遊歷北京，供職北大圖書館。時逢馬學東漸，李守常、陳仲甫等號呼天下，圖謀共產救國，得俄人襄助，黨於上海。創黨集會，毛為書記。方是時，為李守常器重，得為共黨股肱。爾後，孫文倡聯俄聯共，澤東遂入國民黨，任代宣傳部長。及文崩，蔣汪爭雄，先後清黨，起兵剿共，以圖收其黨心，共黨幾於殆滅。後，共黨黨首仲甫廢，澤東首倡以武衛黨，黨人多響應。

民國十六年九月九日，澤東起事於湘。因兵力不濟，退避三灣。澤東於此地肇創攜黨治軍之法，蓋此為共黨「起自草莽，達於天下」之重器憲章，失此，則不免為流寇矣。其後澤東率眾，入贛西井岡山，割據村野，以養羽翼。朱德、陳毅、彭德懷亦先後合兵井岡。澤東等人，名其軍曰紅軍，採共黨學說，盡收豪紳地主資財，或充作軍餉，或分諸貧農，以收人心，國府則稱之為匪。

其時，中正與諸軍閥爭，大戰中原，無暇他顧，共黨得擴軍掠地，勢力日壯。及中原事平，乃大驚共黨坐大，遂興師進剿，四役未克。然共黨內鬨，澤東失勢。遂致指揮失當，潰敗難挽。乃棄地他走。軍至貴州遵義，澤東與左右發難，責博古、李德等輕用大軍，無勇無謀，乃使其損兵折將，竄避不及。毛得洛甫、王稼祥等力舉，得重掌兵權。思避國府鋒芒，乃四渡赤水，以避中正追剿。至川西，與張國燾合軍。然澤東部雖為中央，經轉戰勞頓，兵員大損，國燾兵眾，甚輕之。國燾意欲取共黨兵權，毛等力抗之，乃罷。國燾心所不甘，乃陽作異議大軍北上，陰謀火拼，為葉劍英悉，馳以告毛，澤東大驚，提師北遁。輾轉隴陝，雙悉陝北為劉志丹等所據，是其黨也，大喜，遂往投之。

後共黨據陝北之地，倡聯中正，抗日本。初，中正以其匪類，不許，然國民黨張學良、楊虎城二將反，陰結共黨，適中正西巡，囚之，號曰兵諫。共黨使周恩來斡旋，中正遂許聯共抗日。其後，澤東得立足陝北，整頓其黨其軍。越十年，其勢益雄，又三年而敗中正，另立新朝，號「中華人民共和國」。而國府則播遷臺灣。

開國之初，澤東欲交蘇聯，而拒美國。為表竭誠，親詣蘇聯，為史達林祝壽。是時，澤東亦欲收旅順、大連、復長春鐵路。然史達林欺大陸百廢待舉、有求於人，乃陽奉陰違，欲從中取便。然澤東未稍退讓，留蘇半載，至成方返。後北韓金日成為一韓國，與蘇合謀，出師南侵，未幾而潰。澤東力排眾議，舉師朝鮮，名曰志願軍，與美相抗，初戰大捷。美臨陣易帥者二，後知中共戰法，又增戰車炮銃飛機，志願軍遂日死傷累萬。然美亦久攻不進，兩軍焦灼於戰線，遂相約停戰，劃定南北，至今未有戰事。韓戰一役，民心振奮。雖多委耗，然其於天下形勢，多有裨益。後美為扼蘇中，又興師越南，中共輸輜重糧食助之，美終疲於戰事而罷兵。

一九五七年，澤東嘗大興反右，連坐者甚眾。後又倡大躍進，以圖超英趕美，實則虛耗國力，侵擾民生，期間餓斃者不可勝計。然其亦有所建樹，至其辭世之時，工業經濟已成體系。

一九六六年，興文化大革命，使其時人人自危。稍有語失，皆遭攻訐欺辱，甚者身陷囹圄。廣西有為表革命之意而食人肺肝者。此禍十年，國家昏亂，中華文化，殆於盡毀。故文革之事，乃澤東最為人所詬病者。

一九七二年，美國總統尼克遜訪華，晤澤東。至此，中美漸始復交。

一九七六年，九月九日，歿，年八十三歲，中國共產黨藥存其體，更於北京中華門舊址，樹毛主席紀念堂厝其柩。